Imiku piimasegu

Imiku piimasegu on imetaja piimal või sojapiimal põhinev imiku toitesegu, mida on kohandatud vastavaks imiku toitaine- ja energiavajadusele.Camilia R. Martin, Pei-Ra Ling, and George L. Blackburn. Review of Infant Feeding: Key Features of Breast Milk and Infant Formula. Nutrients. 2016 May; 8(5): 279. https://www.ncbi.nlm.nih.gov/pmc/articles/PMC4882692/pdf/nutrients-08-00279.pdf 

Imiku piimasegu ei ole rinnapiimaasendaja, sest rinnapiima ei ole võimalik kunstlikult toota. Levinumad piimasegud sisaldavad puhastatud lehmapiima vadakut ja kaseiini, taimseid õlisid, laktoosi, vitamiine ja mineraalaineid. Täpne koostis sõltub tootjast.Institute of Medicine; Foeeod and Nutrition Board; Committee on the Evaluation of the Addition of Ingredients New to Infant Formula. Infant Formula Evaluating the Safety of New Ingredients (2004) https://www.nap.edu/read/10935/chapter/1#xiii Lisaks on olemas ka piimasegusid, milles valguallikana kasutatakse lehmapiima vadaku ja kaseiini asemel sojauba, ja hüdrolüüsitud ehk lõhustatud valkudega piimasegusid, et vähendada allergiliste reaktsioonide kujunemist. Piimasegud on müügil valdavalt pulbri kujul ning valmistamiseks lisatakse läbikeedetud vesi. 
Arengumaades, kus on puhta joogivee puudus ja halvad sanitaartingimused, on piimasegutoidul oleval imikul 6–25 korda suurem risk surra diarröa ja 4 korda suurem risk surra kopsupõletiku tõttu võrreldes rinnapiimatoidul oleva imikuga.World Health Organization. Global strategy for infant and young child feeding. Geneva, 2003. Retrieved August 8, 2011. http://apps.who.int/iris/bitstream/handle/10665/42590/9241562218.pdf?sequence=1 

 Piimasegu kasutamise põhjused 
Piimasegude kasutamiseks on eri põhjusi: 
 Ema haigus, mis ei luba rinnapiimaga toitmist. Näiteks on imetamine vastunäidustatud ema aktiivse tuberkuloosi ja rinnapiirkonna herpese korral. Ema HIV-positiivsuse korral on imetamisel imiku nakatumise oht 5–20%.WHO, UNICEF, UNFPA, UNAIDS. HIV transmission through breastfeeding: A review of available evidence. Geneva: World Health Organization, 2004. 2007 Update. http://apps.who.int/iris/bitstream/handle/10665/43879/9789241596596_eng.pdf?sequence=1
 Ema tarvitatavad ravimid. Teatud ravimite tarvitamise korral on imetamine vastunäidustatud – näiteks tsütoksilised ravimid (nt onkoteraapias), osad antibiootikumid.
 Lapse haigused, mis ei luba imetamist.
 Näiteks ei tohi galaktoseemiaga imikut toita laktoosi sisaldava rinnapiima või piimaseguga, sest laktoosi lagundamisel tekkiva galaktoosi metabolism on häiritud. 
 Fenüülketonuuria korral ei tohi imiku toidus olla valke, mis sisaldavad aminohapet fenüülalaniini.
 Arenguanomaaliad, nt suulaelõhed, mis ei võimalda imetamist juhul, kui doonorpiim ei ole saadaval või ei sobi lapsele.
 Rinnapiimatoidul oleva imiku väike kaaluiive, kui rinnapiima kogus on väike ja ei kata imiku vajadust.
 Sotsiaalsed näidustused. Riikides, kus puudub vanemapuhkuse periood või see on väga lühike ning emal on vaja naasta tööle, kasutatakse imiku toitmiseks piimasegu.Yi Chun Chen, Ya-Chi Wu and Wei-Chu Chie .Effects of work-related factors on the breastfeeding behavior of working mothers in a Taiwanese semiconductor manufacturer: a cross-sectional survey. BMC Public Health20066:160. https://bmcpublichealth.biomedcentral.com/articles/10.1186/1471-2458-6-160 Lisaks on välja toodud, et piimasegu kasutamine võimaldab isadel rohkem hoolitseda imiku eest.Earle S. Why some women do not breast feed: bottle feeding and fathers' role. Midwif 2000:16(4)323-30. https://www.midwiferyjournal.com/article/S0266-6138(00)90222-5/pdf

Imikule on parim toit rinnapiim, sest selles on lisaks toit- ja mineraalainetele ka immunoglobuliinid, mis toetavad imiku immuunsüsteemi ja aju arengut.
Rinnapiimalt imiku piimasegule üleminekul ja kasutatava piimasegu vahetamisel tuleb nõu pidada arstiga.

 Piimasegutüübid valgulise koostise järgi 

+ Piimasegu tüübid valgulise koostise alusel Valgusisaldus Lühend Selgitus Lehmapiimal põhinevad piimasegud – Valgu allikana on piimasegus kasutatud lehmapiima vadakut ja kaseiini. Kuna lehmapiim sisaldab rinnapiimaga võrrelduna palju rasva, mineraalaineid ja valke, on vaja rasvasisaldust vähendada ja piima lahjendada. Ei saa kasutada, kui imikul esineb lehmapiimavalgu-allergia.  Osaliselt lõhustatud lehmapiimavalkudega piimasegu (partially hydrolyzed formula) pHF Valguallikana on piimasegus kasutatud lehmapiima, kuid valgud on lõhustatud ning piimasegus olevad valgud on molekulmassiga < 5 kDa.H. Hochwallner U,  Schulmeister I,  Swoboda M, Focke‐Tejkl R, Reininger  V, Civaj R, Campana J, Thalhamer S, Scheiblhofer N, Balic F, Horak M, Ollert N et al. Infant milk formulas differ regarding their allergenic activity and induction of T‐cell and cytokine responses. Allergy. 2017 Mar; 72(3): 416–424.   https://www.ncbi.nlm.nih.gov/pmc/articles/PMC5321598/pdf/ALL-72-416.pdf Kasutatakse lehmapiimavalgu-allergiat põhjustavate piimavalgu epitoopide vähendamiseks, mille tulemusel peaksid vähenema ka tundlikkuse ja allergia sümptomid. Samas säilivad piisava suuruse ja immunogeensusega valgud, et stimuleerida tolerantsuse teket.Vandenplas Y, De Greef E, Devreker T. Treatment of Cow's Milk Protein Allergy. Pediatr Gastroenterol Hepatol Nutr. 2014 Mar; 17(1): 1–5. https://www.ncbi.nlm.nih.gov/pmc/articles/PMC3990777/pdf/pghn-17-1.pdf  50–66% allergikute poolt talutav.Bahna SL. Hypoallergenic formulas: optimal choices for treatment versus prevention.Ann Allergy Asthma Immunol. 2008 Nov;101(5):453-9; quiz 459-61, 481. https://www.annallergy.org/article/S1081-1206(10)60281-5/fulltext Täielikult lõhustatud lehmapiimavalkudega piimasegu (extensively hydrolyzed formula) eHF Valguallikana on piimasegus kasutatud lehmapiima, kuid valgud on lõhustatud ning piimasegus olevad valgud on molekulmassiga < 3 kDa  Võrreldes pHFiga sisaldab veelgi vähem allergeenseid epitoope.Gordon BR. The allergic march: can we prevent allergies and asthma? Otolaryngol Clin North Am. 2011 Jun;44(3):765-77. https://www.sciencedirect.com/science/article/pii/S0030666511000508?via%3Dihub Aminohapete piimasegu (amino acid formula)  AAF Valguallikana on piimasegus kasutatud lehmapiima, kuid valgud on lõhustatud üksikuteks aminohapeteks. Kasutatakse siis, kui ka eHF kasutamine tekitab allergilisi reaktsioone. Tolereerib > 95% allergikuid ja seetõttu võib seda lugeda hüpoallergeenseks. AAF-ide tootmine on väga keeruline, mistõttu on nende hind kõrge. Kasutatakse vaid väga raskete allergiliste reaktsioonide esinemise korral.Vandenplas Y. Prevention and Management of Cow's Milk Allergy in Non-Exclusively Breastfed Infants. Nutrients. 2017 Jul 10;9(7). pii: E731 https://www.ncbi.nlm.nih.gov/pmc/articles/PMC5537845/  Sojalvalgul põhinev piimasegu (soy formula) Soy Sisaldab valguallikana sojauba. Loetakse turvaliseks valikuks allergiaga imikutel kasutamiseks, sest ristreaktsioone esineb vaid 10–15% lehmapiimavalgu-allergiaga imikutel. Sojale allergia sageneb, seetõttu on sojapiimal baseeruvate piimasegude kasutus oluliselt vähenenud.

 Spetsiaalsed piimasegud 
Eraldi on kasutusel spetsiaalsed piimasegud, kui lapsel esineb laktoositalumatus, galaktoseemia või fenüülketonuuria. Laktoositalumatuse ja galaktoseemia korral kasutatakse piimasegusid, milles on laktoosi asemel kasutatud teisi süsivesikuallikaid. 
Lehmapiimavalguallergia korral sõltub piimasegu valik imikul esinevatest kaebustest. Valdavalt kasutatakse lehmapiimavalgu-allergia korral osaliselt või täielikult lõhustatud piimavalkudega piimasegusid, anafülaksia tekke ohu korral ka aminohapete piimasegusid. Kuigi kõik nimetatud aitavad vältida allergilisi reaktsioone piimavalkudega, ei toeta need tolerantsuse kujunemist. Seetõttu kasutatakse pHF-i tihti ka lehmapiimavalgu-tolerantsuse tekitamiseks. 

 Piimasegu kasutamise tervisemõjud 
Kuigi paljude terviseprobleemide korral on piimasegu kasutamine imiku toitmiseks ainus võimalus, mõjutab selle kasutamine kasvava lapse tervist. Osaliselt või ainult piimaseguga toidetud laste seas esineb rohkem rasvumistRossiter MD, Colapinto CK, Khan MK, McIsaac JL, Williams PL, Kirk SF, Veugelers PJ. Breast, Formula and Combination Feeding in Relation to Childhood Obesity in Nova Scotia, Canada. Matern Child Health J. 2015 Sep;19(9):2048–56.  ja astmatKlopp A, Vehling L, Becker AB, Subbarao P, Mandhane PJ, Turvey SE, Lefebvre DL, Sears MR; CHILD Study Investigators6, Azad MB. Modes of Infant Feeding and the Risk of Childhood Asthma: A Prospective Birth Cohort Study. J Pediatr. 2017 Nov;190:192–199.e2. , seoseid on leitud ka düslipideemia ja insuliiniresistentsusega, mis suurendab tõenäosust 2. tüüpi diabeedi kujunemiseks.LL Hui, SL Lee, MK Kwok, CW Yu, CM Schooling. Formula-feeding and the risk of type-2 diabetes
mellitus among Hong Kong adolescents. http://www.hkmj.org/system/files/hkmj1804sp4p20.pdf  

 Viited 

Kategooria:Imikuiga
Kategooria:Toitumine
Kategooria:Piimatooted